དེ་ནས་རི་བོང་རུས་སྦལ་གྱི་སར་སོང་ནས།ཀ་ཡེ་ནུ་བོ།སང་ཉིན་ངེད་གཉིས་ཀྱིས་རྩལ་ཞིག་འགྲན་ན་ཆོག་གམ་ཞེས་དྲིས།རུས་སྦལ་གྱིས་རི་བོང་གི་རྩེད་མོ་ཡིན་པར་འདོད་དེ།ཕུ་བོ་དེ་ཆོག་དང་ཆོག་ཅེས་ལན་བཏབ།རི་བོང་ན་རེ།དེ་ན་ངེད་གཉིས་ཀྱིས་རི་འདབས་ནས་རི་རྩེ་ལ་རྒྱུག་རྩལ་འགྲན་རྒྱུ་བྱེད།གལ་ཏེ་ཁྱོད་རྒྱལ་བ་ཡིན་ན་ས་འདི་ཁྱེད་ལ་དབང་།གལ་ཏེ་ཁྱོད་ཕམ་སོང་ན།ས་འདི་ང་ལ་དབང་བ་ཡིན་པས།ཁྱོད་ས་ཆ་གཞན་ཞིག་ཏུ་སྤོར་དགོས་ཞེས་བཤད།རུས་སྦལ་གྱིས་གཞི་ནས་རི་བོང་གི་གཡོ་རྒྱུ་ཡིན་པ་ཤེས་ཏེ།སེམས་ལ་ཡ་ད་ཡིན་ན་ཁྱོན་ནས་འགྲིག་མ་སོང་།རི་བོང་གིས་ང་གནས་འདི་ནས་ཕར་བསྐྲད་རྩིས་རེད།ག་རེ་ད་ཇི་དགའ།རི་བོང་ནི་རྒྱུག་ན་མགྱོགས་པས།ངས་ཁོའི་རྗེས་མི་ཆོད།ད་ཐབས་ཤིག་མ་བྱས་ན་མི་ཡོང་བསམ་པ་དང་རེ་ཞིག་འདང་རྒྱབ་ནས་བསྡད།